Jokainen päivä on liikaa

Jokainen päivä on liikaa on Charles Foxin säveltämä kappale, jonka alkuperäinen nimi on ”Killing Me Softly with His Song”. Englanninkieliset sanat on tehnyt Norman Gimbel ja suomenkieliset Juha Vainio. 

Laulun levytti ensimmäisenä Lori Lieberman vuonna 1971, mutta se tuli tunnetuksi ympäri maailmaa Roberta Flackin levytyksenä vuodelta 1973. Se palkittiin vuonna 1974 Grammy-palkinnolla vuoden lauluna.

Suomeksi kappaleen ovat vuonna 1973 levyttäneet Päivi Paunu ja Marion Rung. Lisäksi kappaleen on levyttänyt Paula Koivuniemi (1974), Jussi Mäkelä (1980), Jaana Lammi (1996) ja Saija Varjus (1997). Kappale liikkuu muutaman sävellajin rajapinnoissa hyödyntäen kvinttikiertoa.

Lähteet

Suomalaiset käännöskappaleet
Suomalaiset iskelmät
Juha Vainion sanoittamat kappaleet
Grammy-palkitut kappaleet
Vuoden 1973 kappaleet
Yhdysvaltain singlelistan ykköset